CELEX: 62009TN0098
Language: hu
Date: 2009-03-11 00:00:00
Title: T-98/09. sz. ügy: 2009. március 11-én benyújtott kereset – Tubesca kontra OHIM – Tubos del Mediterráneo (T TUMESA TUBOS DEL MEDITERRÁNEO S.A.)

1.5.2009   
            
            
               HU
            
            
               Az Európai Unió Hivatalos Lapja
            
            
               C 102/33
            
         2009. március 11-én benyújtott kereset – Tubesca kontra OHIM – Tubos del Mediterráneo (T TUMESA TUBOS DEL MEDITERRÁNEO S.A.)
   (T-98/09. sz. ügy)
   2009/C 102/49
   A keresetlevél nyelve: francia
   
      Felek
   
   
      Felperes: Tubesca (Ailly-sur-Noye, Franciaország) (képviselő: F. Greffe, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Tubos del Mediterráneo, SA (Sagunto, Spanyolország)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül az OHIM negyedik fellebbezési tanácsának 2008. december 17-i határozatát (R 518/2008-4. sz. ügy).
            
         
      Jogalapok és fontosabb érvek
   
   
      A közösségi védjegy bejelentője: Tubos del Mediterráneo, SA
   
      Az érintett közösségi védjegy: a 6. osztályba tartozó árukra, valamint a 35. és a 42. osztályba tartozó szolgáltatásokra vonatkozó „T TUMESA TUBOS DEL MEDITERRÁNEO S.A.” közösségi ábrás védjegy – 4 085 098. sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a „TUBESCA” nemzeti szóvédjegy és nemzetközi ábrás védjegy a 6., 19. és 20. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalásnak részben helyt adott, a bejelentett védjegy lajstromozását részben megtagadta.
   
      A fellebbezési tanács határozata: a fellebbezési tanács a felszólalási osztály határozatát hatályon kívül helyezte, és a felszólalást elutasította.
   
      Jogalapok: az átlagos figyelmet tanúsító fogyasztó vagy végfelhasználó esetében fennáll az ütköző védjegyek összetévesztésének veszélye, különös tekintettel arra, hogy a „TUBESCA” védjegyek közismertek, és erős megkülönböztető képességgel rendelkeznek.